CELEX: 32013R1231
Language: bg
Date: 2013-11-28 00:00:00
Title: Регламент за изпълнение (ЕС) № 1231/2013 на Комисията от 28 ноември 2013 година относно класирането на някои стоки в Комбинираната номенклатура

3.12.2013   
            
            
               BG
            
            
               Официален вестник на Европейския съюз
            
            
               L 322/13
            
         РЕГЛАМЕНТ ЗА ИЗПЪЛНЕНИЕ (ЕС) № 1231/2013 НА КОМИСИЯТА
   от 28 ноември 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на стоките, попадащи в приложното поле на настоящия регламент, която не е в съответствие с настоящия регламент, да може да продължи да бъде ползвана от титуляря за определен срок в съответствие с член 12, параграф 6 от Регламент (ЕИО) № 2913/92 на Съвета (2). Продължителността на този срок следва да бъде три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана в съответствие с член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2013 година.
      
         
            За Комисията, от името на председателя,
         Dacian CIOLOȘ
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Обработен дестилатен ароматен екстракт (ОДАЕ) със следните физични и химични свойства:
                  
                              —
                           
                           
                              съдържание на ароматни съставки между 74,2 и 75 тегловни процента, определено по метода с хроматографска колона, описан в приложение А към глава 27 от обяснителните бележки към Комбинираната номенклатура (ОБКН);
                           
                        
                              —
                           
                           
                              плътност при 15 °C между 0,9521 и 0,9590 g/cm3;
                           
                        
                              —
                           
                           
                              не повече от 4 обемни процента се дестилират до 300 °C, определени по метод ASTM D 86-67 (EN ISO 3405).
                           
                        ОДАЕ е екстракт, който се получава в резултат на рафиниране на смазочни фракции от остатъците от вакуумна дестилация.
                  Ароматните съставки се получават като странични продукти при рафинирането на основните съставки и восъци на смазочните масла.
                  Продуктът се използва като пластификатор за съединения от невулканизиран каучук, използвани като суровини в производството на автомобилни гуми и на други продукти от вулканизиран каучук.
               
               
                  2707 99 99
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура и от описанието на кодове по КН 2707, 2707 99 и 2707 99 99.
                  Тъй като продуктът не е получен пряко чрез дестилация или рафиниране на сурови нефтени масла или сурови масла, получени от битуминозни материали, и теглото на ароматните съставки в продукта надхвърля това на неароматните съставки, класирането в позиция № 2710 като нефтени масла и масла, получени от битуминозни минерали, различни от суровите, неупоменати, нито включени другаде, препарати, съдържащи тегловно 70 % или повече нефтени масла и масла от битуминозни минерали или отпадъчни масла, се изключва (вж. забележка 2 към Глава 27).
                  Тъй като продуктът не е получен пряко от нефт, нефтени масла или от масла от битуминозни минерали и съдържанието на ароматни съставки в продукта е по-малко от 80 %, класирането в позиция № 2713 като нефтен кокс, нефтен битум или други остатъци от тях се изключва (вж. също ОБКН за подпозиции 2713 90 10 и 2713 90 90).
                  Продуктът е ароматен екстракт, получен при рафиниране на смазочни фракции от остатъци от вакуумна дестилация. Поради съдържанието си на ароматни съставки той спада към категорията на маслата или подобните продукти, в които теглото на ароматните съставки надхвърля това на неароматните съставки (вж. също ОБКН за подпозиции 2707 99 91 и 2707 99 99, т. 2)
                  Следователно той трябва да бъде класиран в код по КН 2707 99 99.